**Картатэка гульняў па [развіццю беларускага](http://shkola.of.by/zanyatak-pa-aznayamlennyu-dzyacej-z-navakolenim-svetam-razvicc.html)маўлення**

|  |  |
| --- | --- |
| **«Адгадай, чыя цацка?»**   ***Мэта:*** *вучыць утвараць прыналежныя прыметнікі.*   ***Змест.*** Выхавацель у якасці вядучага хавае за спіной машынку, пытаецца, у якой руцэ цацка. Нехта з дзяцей адказвае. Тады выхавацель пытаецца: «Алёша адгадаў. Чыя цяпер машынка?». *(Алёшава.)* Алёша атрымлівае цацку і становіцца вядучым. Гульня працягваецца. | **«Чые рэчы?»**   ***Мэта:*** *вучыць утвараць прыналежныя прыметнікі.*   ***Змест.*** Дзеці дастаюць розныя прадметы або цацкі з «цудоўнага мяшочка». Выхавацель за кожным разам зазначае: «Саша выцягнуў машынку. Чыя цяпер машынка?» *(Сашава)*. «Валодзя выцягнуў кубачак. Чый кубачак?» *(Валодзяў.)* І г. д. |
| **«Што маміна, а што татава?»**   ***Мэта:*** *вучыць утвараць прыналежныя прыметнікі.*   ***Змест.*** Выхавацель паказвае дзецям карцінкі *(сукенка, акуляры, штаны, капялюш і інш.)*. Дзеці называюць: «Сукенка — маміна...» і г. д. | . |

|  |  |
| --- | --- |
| **«Магазін цацак»**   ***Мэта:*** *актыўна распазнавацъ но­выя словы.*   ***Змест.*** Выхавацель апісвае новую цацку. Задача дзяцей — хутчэй распазнаць яе і знайсці на «прылаўку магазіна». | **«Пачастуем ляльку»**   ***Мэта:*** *актыўна распазнаваць новыя словы па тэме: «Посуд».*   ***Змест.*** Выхавацель аб'яўляе дзецям, што лялькі Алеся і Оля збіраюцца сустракаць гасцей. Трэба дапамагчы ім расставіць посуд. Віця ставіць талерачкі, Таня раскладвае лыжкі і відэльцы, Дзіма ставіць цукарніцу і г. д. Дзеці па аднаму выконваюць зададзеныя дзеянні, знаходзячы названыя прадметы посуду. |
| **«На чым паедзеш у гасці?»**   ***Мэта:*** *узнаўляць словы з нагляднай падказкай па тэме: «Транспарт».*   ***Змест.*** Выхавацель называе некалькі відаў транспарту і прапануе дзецям выбраць адзін адказ, але трэба, каб дзеці не механічна адказвалі, а маты-вавана выбіралі адказ, як у рэальнай жыццёвай сітуацыі. Кожны раз выха­вацель паказвае адпаведныя малюнкі. | **«Чым пачастуем гасцей?»**   ***Мэта:*** *узнаўляць словы з нагляднай падказкай па тэме: «Садавіна, агародніна».*   ***Змест.*** Выхавацель называе некалькі відаў садавіны і агародніны і прапануе дзецям выбраць адзін адказ. Але трыба, каб дзеці не механічна адказвалі, а матывавана выбіралі адказ, як у рэальнай жыццёвай сітуацыі. Кожны раз выхавацель паказвае адпаведныя малюнкі. |

|  |  |
| --- | --- |
| **«Што надзенем ляльцы на прагулку?»**   ***Мэта:****замацоўваць лексіку без нагляд­най падказкі па тэме: «Адзенне. Абутак».*   **Змест.** Выхавацель называе некалькі відаў адзення і абутку і прапануе дзецям выбраць адзін адказ. Сутнасць гульні ў тым, што кожнае [дзіця можа назваць тое слова](http://shkola.of.by/mels-rem-i-fed-ci-pravapis-abreviyatur-10-10-2009.html), якое яно помніць. | **«Хуткія вочкі»**   ***Мэта:*** *замацоўваць слоўнікавы запас дашкольніка па любой тэме.* ***Змест.***Выхавацель паказвае прадмет або малюнак, які адносіцца да той ці іншай тэмы, і адразу хавае яго. Той, хто першым адкажа, атрымлівае гэты прадмет. |